
 పబ్లిక్ ప్రాసిక్యూటర్ ....ఐ.పి.సీ ని ఔపాసన పట్టిన అనితర సాధ్యులయిన పబ్లిక్ ప్రాసిక్యూటర్.... ఉత్కళ నాలుగయిదు రోజులుగా ఆమె మనసేం బావోలేదు. ఉదాసీనత ఆమెను పూర్తిగా ఆక్రమించుకుంది. కొన్ని ఏళ్ళుగా ఎదురుచూస్తున్న వ్యక్తి కొద్ది నిమిషాల తేడాతో తనకు తిరిగి దూరమైపోయాడు. తను తిరిగి కలుస్తాడా....? కలిసినా ఈ జీవితకాలంలోనేనా....? ఇప్పుడైనా వున్నాడో? అసలు పోలికే తనకు దొరకకపోవచ్చు ....వయసుతోపాటు మనిషీ ఎదిగే వుంటాడు. వీటితోపాటు మనస్సూ ఎదిగి వుండవచ్చు ఎదిగితే ఏ దృక్పధంతో ఎదిగి వుండవచ్చు?

 ఈ నాలుగయిదు రోజులుగా అమ్మా _ నాన్నలకు ఎదురుపడలేక పోతుంది. వారి కళ్ళలో కనిపిస్తున్న పుత్రప్రేమకు తను సిగ్గుతో తలవంచుకోవలసి వస్తుంది. తన వాగ్దాటితో, నిజాయితీతో ఎవరికో న్యాయం ప్రసాదించిన తను తన తోడబుట్టిన వాడికి న్యాయం చేకూర్చ లేకపోయింది. ఆమె ఆ రోజు కోర్టుకు వెళ్ళలేకపోయింది.

 వేవరింగ్ గా రోడ్లన్నీ పిచ్చిపట్టినట్లుగా తిరుగుతోంది, ఉదయ్....ఇప్పుడు నీ వెక్కడున్నావ్? ఇది నీ అక్క.... నిన్ను ప్రాణాధికంగా ప్రేమించే నీ అక్క ఉత్కళ గుండె ఘోష....

 ఉత్కళ మనసంతా ఆందోళనతో నిండిపోయింది. ప్రతిక్షణం ఆ సంఘటనే ఆమెను కలవర పెడుతుంది. తమ్ముడు చేసిన పని ఆమె మెదడును ఆలోచింపచేయనీయడం లేదు. పగ ప్రతీకారం అంటే తెలియని మనస్సు పంతమూ, పట్టింపులూ అంతకంటే అర్ధంకాని వయస్సు ....ఎందుకు చేశావు తమ్ముడూ ఆ హత్య? ఎందుకురా ఇన్నేళ్ళుగా ఒక్కసారన్నా నోరు విప్పి జరిగింది చెప్పలేదు. ఉత్కళకు ఆ రాత్రి ఎప్పటిలాగే నిద్రపట్టలేదు.


  o o o


 ఆ రోజంతా ఉదయ్ కోసం అతను చెప్పిన హోటల్ దగ్గరే ఎదురుచూస్తూ గడిపాడు సర్కిల్. సాయంత్రం ఆరు కావస్తోంది, అతను మరికొంతసేపటికయినా రావచ్చు. రాగానే తిరిగి అదే ప్రశ్న వేస్తాడు.

 ఇవన్నీ అలా వుంచితే తనే ఉదయ్ అని అతను తనతో ఎందుకు చెప్పలేదు? అలా చెప్పకుండా వున్నందున అతను ఆశించిన ప్రయోజనం! ఉదయ్ అంత తేలిగ్గా తన పనిని నెరవేర్చుతాడన్న నమ్మకం కనిపించడంలేదు సర్కిల్ కి.

 ఇక మిగిలింది ఒకే మార్గం. అతను అంతకాలం ఉండి వచ్చిన జైలుకి ఫోన్ చేసి అతని వివరాలన్నీ సేకరించటం అంతే....ఆ నిర్ణయానికొచ్చిన మరుక్షణం సర్కిల్ అక్కడలేడు.


              * * *


 ఆ రాత్రంతా ఉషా ఉదయ్ వింత ప్రవర్తన గురించి ఆలోచిస్తూండిపోయింది. సుందరమ్మ రౌడీల్ని ఎదుర్కొనే సందర్భంలో దెబ్బతిన్న హోటల్ ఫర్నిచరుకి మూడొందలిచ్చాడు. తను వంద వుంచుకున్నాడు.

 తన అందంపట్ల తనకు గర్వంలేదుగాని విశ్వాసంవుంది. తనవేపు నలుగురూ చూడటానికీ కారణం తన అందమేనని ఆమెకు ఎప్పుడో తెలుసు. అందుకు తానెప్పుడూ గర్వించలేదు. తన అందంపట్ల కొండంత ఆరాధననూ పెంచుకోలేదు. కాని అతను....అతను కనీసంగానైనా తనవేపు చూడలేదు అతను చూసిన కొద్దిక్షణాలు తనూ చూసింది. కానప్పుడతని చూపుల్లో ఎలాంటి భావమూ వ్యక్తంగాలేదు. తన అంచనా దెబ్బతింది ఆలోచనలు తల్లక్రిందులయ్యాయి. అసలతను ఎవరు? ఎక్కడుంటాడు? ఏంచేస్తుంటాడు? ఏదిఏమైనా వీలయితే మరోసారి అతన్ని కలిసే ప్రయత్నం చేయాలి. 

 తన అన్నను చిన్నవయసులోనే దారుణంగా చంపిన వ్యక్తి అతనేనని, అతనే పరమశివం కొడుకని ఆమెకు తెలిసివుంటే ఆమె ఆలోచనల్లో అగ్నిసెగలే రేగేవో అతని అంతానికి హద్దులేగీసేవో? అప్పుడు రాత్రి పదకొండు గంటలవుతుంది. ఓ ప్రక్క ఉదయ్ గురించిన ఆలోచనలు మరోప్రక్క సుందరమ్మ చిట్ ఫండ్ కంపెనీ ఫాలో ఆఫ్ న్యూస్ గురించి అర్దరాత్రి దాటేవరకూ ఆలోచిస్తూ అలాగే నిద్రలోకి జారిపోయిందామె.


  o o o


 సుందరమ్మ ఆ రాత్రంతా కూర్చుని ఎవరెవరు ఎంత సొమ్ము చెల్లించింది, ఎవరెవరికి తనెంత బాకీ వుంది క్షుణ్నంగా లెక్కలు వేయించింది. మరుసటిరోజే చందాదారులంతా తన వద్దకువచ్చి సొమ్మును రెండు రూపాయల వడ్డీతో సహా తీసుకెళ్ళవచ్చని తన అనుచరులద్వారా ప్రచారం చేయించుకునేందుకు రంగం సిద్ధంచేసింది. ఆమెకిప్పుడు మహదానందంగా వుంది.

 తనపై అమాయక ప్రజలకున్న విశ్వాసాన్ని రెట్టింపు చేసుకోబోతున్నానన్న ఆనందం ఆమెను నిలువనివ్వడంలేదు. అదే రేపు తనకు మరింత సొమ్మును తెచ్చిపెడుతుంది. 

 pablic procicuter ....ai.pi.see ni aupaasana pattina anitara saadhyulayina pablic procicuter.... utkala naalugayidu rojulugaa aame manasem bavoledu. udaaseenata aamenu puurtigaa aakraminchukundi. konni ellugaa eduruchustunna vyakti koddi nimishaala tedaatho tanaku tirigi dooramaipoyaadu. tanu tirigi kalustada....? kalisina ee jeevitakaalamlonenaa....? ippudaina vunnado? asalu polike tanaku dorakakapovachhu ....vayasuthopaatu manishee edige vuntaadu. veetithopaatu manassuu edigi vundavacchu edigithe e drukpadhamtho edigi vundavacchu?

 ee naalugayidu rojulugaa amma _ naannalaku edurupadaleka potundi. vaari kallalo kanipistunna putrapremaku tanu siggutho talavanchukovalasi vastundi. tana vaagdaatitoe, nijaayitiitoe evariko nyaayam prasaadinchina tanu tana thodabuttina vaadiki nyaayam chekurcha lekapoyindi. aame aa roju kortuku vellalekapoyindi.

 vavering gaa rodlanni picchipattinatlugaa tirugutondi, uday....ippudu nee vekkadunnav? idhi nee akka.... ninnu praanaadhikamgaa preminche nee akka utkala gunde ghosha....

 utkala manasanta aandolanato nindipoyindi. pratikshanam aa sanghatane aamenu kalavara pedutundi. tammudu chesina pani aame medadunu aalochimpacheyaneeyadam ledu. paga prateekaaram ante teliyani manassu pantamuu, pattimpuluu antakante ardhamkaani vayassu ....enduku chesavu tammuduu aa hatya? endukura innellugaa okkasaranna noru vippi jarigindi cheppaledu. utkalaku aa raatri eppatilaage nidrapattaledu.


  o o o


 aa rojanta uday kosam atanu cheppina hotal daggare eduruchustuu gadipadu sarkil. saayantram aaru kaavastondi, atanu marikontasepatikayina raavacchu. ragane tirigi adhe prasna vestaadu.

 ivannee alaa vunchithe tane uday ani atanu tanatho enduku cheppaledu? alaa cheppakunda vunnanduna atanu aasinchina prayojanam! uday anta teliggaa tana panini neraverchutaadanna nammakam kanipinchadamledu sarkil ki.

 ika migilindi oke maargam. atanu antakaalam undi vachina jailuki fon chesi athani vivaraalannii sekarinchatam anthe....aa nirnayaanikochina marukshanam sarkil akkadaledu.


              * * *


 aa raatrantaa ushaa uday vinta pravartana gurinchi aalochistuundipoyindi. sundaramma roudiilni edurkone sandarbhamlo debbatinna hotal farnicharuki moodondalichaadu. tanu vanda vunchukunnaadu.

 tana andampatla tanaku garvamledugaani vishwaasamvundi. tanavepu naluguru chudataniki kaaranam tana andamenani aameku eppudo telusu. anduku taaneppuduu garvinchaledu. tana andampatla kondanta aaraadhananuu penchukoledu. kaani atanu....atanu kaneesamgaanainaa tanavepu chudaledu atanu chusina koddikshanaalu tanuu chusindi. kaanappudatani choopullo elanti bhaavamuu vyaktamgaaledu. tana anchana debbatindi aalochanalu tallakrindulayyaayi. asalatanu evaru? ekkaduntaadu? enchestuntadu? ediyemaina veelayithe marosari atanni kalise prayatnam cheyali. 

 tana annanu chinnavayasulone daarunamgaa champina vyakti atanenani, athane paramasivam kodukani aameku telisivunte aame aalochanallo agnisegale regevo athani antaaniki haddulegeesevo? appudu raatri padakondu gantalavutundi. oo prakka uday gurinchina aalochanalu maroprakka sundaramma chit fund company falo af neus gurinchi ardaratri daatevarakuu aalochistuu alaage nidraloki jaripoyindame.


  o o o


 sundaramma aa raatrantaa kuurchuni evarevaru entha sommu chellinchindi, evarevariki tanenta baaki vundi kshunnamgaa lekkalu veyinchindi. marusatiroje chandaadaarulantaa tana vaddakuvacchi sommunu rendu roopaayala vaddeetho sahaa teesukellavacchani tana anucharuladwara prachaaram cheyinchukunenduku rangam siddhanchesindi. aamekippudu mahadaanandamgaa vundi.

 tanapai amayaka prajalakunna vishwaasaanni rettimpu chesukobotunnananna aanandam aamenu niluvanivvadamledu. adhe repu tanaku marinta sommunu tecchipedutundi. 